महाशिवरात्रि की आराधना का एक तरीका यह है कि पत्र, पुष्प, पंचामृत, बिल्वपत्रादि से ४ प्रहर पूजा की जाय । दूसरा तरीका है कि तु शिवजी की मानसिक पूजा करो । उसके बाद अपनी वृत्तियों को निहारो । चित्त में जो-जो आ रहा है और जा रहा है, उसको निहारते-निहारते ‘मैं’रूप में टिक जाओ । तीसरा तरीका है कि जीभ न ऊपर हो न नीचे हो बल्कि तालू के मध्य में हो और जिह्वा पर ही आपकी चित्तवृत्ति स्थिर हो । इससे भी मन शांत हो जायेगा और शिवतत्त्व का साक्षात्कार करने की क्षमता प्रकट होने लगेगी ।